
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,840 στρεμ., στη θέση ΒΟΥΝΑΚΙ 


ή ΧΑΣΜΑΡΑ κοινότητας Αχλαδοκάμπου Ν. Αργολίδας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Ρατζακλί» κοινότητας Σκάλας Κεφαλληνίας. . 2 
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΠΑΡΑΛΙΑ ΑΦΤΤΟΥ» Ν. Χαλκιδικής. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1456 (1) 


Κήρυξη ως αναδασωτέας έκτασης 1,840 στρεμ. στη θέση ΒΟΥΝΑΚΙ 
ή ΧΑΣΜΑΡΑ κοινότητας Αχλαδοκάμπου Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 


4. Τις διαταγές του Υπουργείου Γεωργίας: α) 160417/1180/8.7. 
80, β) 182447/3049/24.9.80. 

5. Την από 23.4.87 έκθεση αυτοψίας του Τεχν. Δασοπονίπας Ιω¬ 
άννη Ζ Τουρή με την οποία προτείνει την κήρυξη της έκτασης των 
1,840 στρεμ. ως αναδασωτέα, αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασικής 
βλάστησης που καταστράφηκε από παράνομη εκχέρσωση στις 9.2.1987, 
τη δημόσια δασική έκταση εμβαδού 1,840 (ένα και οκτακόσια σαράντα) 
στρεμμάτων που βρίσκεται στη θέση ΒΟΥΝΑΚΙ ή ΧΑΣΜΑΡΑ. 

Προσδιορίζεται από τα στοιχεία 1,2,3,4,5,6,7,1 και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση και αγρκτημα ίδιου. 

Βόρεια: Με αγρόκτημα Αθανασούλια. 

Νότια: Με ελαιοαγρόκτημα του ίδιου. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η αναδάσωση της έκτασης θα γίνει με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 26 Μαΐου 1987 
Ο Νομάρχης 
ΘΩΜΑΣ ΜΕΤΑΞΑΣ 

Αριθ. 2306 (2) 

Καθορισμός των ορίων του αιγιαλού χαι δημιουργία ζώνης παραλίας 
στη θέση «Ρατζακλί» κοινότητας Σκάλας Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1073/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
8' της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως κι Οικονο¬ 
μικών «Αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών». 

3. Την από 23.3.1987 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή «Ρατ¬ 
ζακλί» κοινότητας Σκάλας Κεφαλληνίας και το από 20.01.1986 με 
κλίμακα 1:500 τοπογραφικό διάγραμμα του Αρχιτέκτονα μηχανικού 
Ιωάννη Κυρ. Κεκάτου που θεωρήθηκε την 1.7.1986 από τη Διεύ¬ 
θυνση Τεχνικών Υπηρεσιών της Νομαρχίας Κεφαλληνίας και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθμ. 187.2/81/87/Σ249/5.3.1987 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β.Δ/τος «περί εξαιρέσεως από της 
κατά το άρθρο 1 παράγραφος 1 του Ν. 3200/1955 αρμοδιότητας των 
Νομαρχών, αντγ/ειμένων τινών αρμοδιότητας του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Ν.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 23.3.1987 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμο¬ 
ληψίας, καθώς και το από 20.01.1986 τοπογραφικό διάγραμμα, 
που την συνοδεύει, το οποίο συντάχτηκε από τον Ιωάννη Κυρ. 
Κεκάτο μηχανικό, με κλίμακα 1:500 και θεωρήθηκε την 1.7.1986 
από τη Διεύθυνση Τεχνικών Υπηρεσιών της Νομαρχίας Κεφαλλη¬ 
νίας επί του οποίου η πιό πάνω Επιτροπή, καθόρισε στη θέση 
«Ρατζακλί» κοινότητας Σκάλας Κεφαλληνίας το όριο α) του αιγια- 
λού με κόκκινη γραμμή β) του Παλαιού αιγιαλού με κυανή γραμμή 
και γ) της παραλίας με κίτρινη γραμμή. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Αργοστόλι, 25 Μαΐου 1987 
Ο Νομάρχης 
ΗΛΙΑΣ ΜΠΕΡΙΑΤΟΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας άρθρου 74 Π.Δ. 

636/77 

Καθορισμός, για πρώτη φορά, των ορίων του αιγιαλού και παραλίας 

στη θέση «Ρατζακλί» κοινότητας Σκάλας Κεφαλληνίας, μπροστά 

από την ιδιοκτησία Γαβριελάτου Κων/νου». 

Στο Αργοστόλι σήμερα την 23.3.87, ημέρα Δευτέρα οι υπογεγραμμέ¬ 
νοι: 

1. Μελισσαράτου Αικατερίνη Οικονομικός Έφορος Αργοστολιού ως Πρό¬ 
εδρος. 

2. Παπαζαφειράτος Κων/νος Διευθυντής τεχνικών Υπηρεσιών Νο¬ 
μαρχίας Κεφαλληνίας ως μέλος και 

3. Σπυρόπουλος Αχιλλέας Λιμενάρχης Κεφαλληνίας, ως μέλος, αποτε- 
λούντες την επιτροπή καθορισμού των ορίων αιγιαλού και παραλίας, σύμ¬ 
φωνα με τις διατάξεις του άρθρου 74 του Π.Δ. 636/77, που συγκλήθηκε 
έπειτα από σχετική πρόσκληση του προέδρου της, λαβόντες υπόψη: 

1) Την από 11.6.86 αίτηση του ενδιαφερομένου, με την οποία ζητείται 
ο καθορισμός των ορίων του αιγιαλού και παραλίας στην περιοχή αυτή. 


2) Το συνταχθέν από τον Αρχιτέκτονα Μηχανικό Ιωάννη Κεκάτο τον 
Ιανουάριο 1986 τοπογραφικό και υψομετρικό διάγραμμα της παραπάνω 
περιοχής, σε μία (1) πινακίδα, με κλίμακα 1:500, ηλεγμένο για την 
ακρίβεια της αποτύπωσης από τον Νικόλαο Κώστα Τοπογράφο Μηχανικό 
με σύμβαση στη Διεύθυνση Τεχνικών Υπηρεσιών Νομαρχίας Κεφαλληνίας 
την 1.7.86 και θεωρημένο από τον Διευθυντή Τεχνικών Υπηρεσιών Νομαρ¬ 
χίας Κεφαλληνίας την ίδια ημερομηνία όπως ορίζουν οι διατάξεις του άρθρου 
20 του Ν 719/77. 

3) Τις διατάξεις του Α.Ν. 2344/40, όπως τροποποιήθηκε και 
συμπληρώθηκε μεταγενέστερα καθώς και τη σχετική με αυτόν Δικα¬ 
στηριακή και Διοικητική Νομολογία. 

4) Την αντίληψη που δημιουργήθηκε, κατά την επιτόπια μετάβασή 
μας στην παραπάνω θέση, σχετικά με το πλάτος της βρέχόμενης από 
το χειμέριο κύμα ξηράς και με τα λοιπά συναφή στοιχεία ήτοι: 

α) τη μορφολογία του εδάφους της ακτής. 

β) την κατάσταση του θαλασσίου χώρου. 

γ) το ύψος του χειμερίου κύματος σε συνάρτηση με το ανάπτυγμα 
του πελάγους στη θέση αυτή και το γεγονός ότι οι άνεμοι που επηρεά¬ 
ζουν τον κυματισμό είναι από Νότιοι έως Δυτικοί. 

δ) Το γεγονός ότι τα νερά είναι αβαθή. 

ε) Το γεγονός ότι δεν βρέθηκαν παλαιά διαγράμματα καθορισμού 
αιγιαλού και παραλίας στην περιοχή. 

στ) Το αρ. 187.2/531/86/αρ. Σ1636/21-1ΐ'-86/ΓΈΝ/Α2-ΐνβ έγ¬ 
γραφο 

ζ) Το αρ. 187.2/81/87/αρ. Σ249/5-3-87/ΓΕΝ/Α2-ΐνΒ έγγραφο, 
αποφασίζει: 

1) Καθορίζει στο πιό πάνω τοπογραφικό διάγραμμα. 

α) Την οριογραμμή του αιγιαλού με ερυθρά συνεχή πολυγωνική γραμμή 
1,2,3,4,5,6,7,8,9, τη οποίας οι κορυφές εξασφαλίζονται από τα σταθερά 
σημεία. 

β) την οριογραμμή της παραλίας με κίτρινη συνεχή πολυγωνική 
γραμμή, 1 ’ ,2’ ,3 ’ ,4’ ,5 ’ ,6’ ,7’,8' της οποίας οι κορυφές εξαφα¬ 
νίζονται από τα σταθερά σημεία. 

Καθορίζεται ζώνη παραλίας πλάτους 15 μέτρων από το σημείο 8' 
μέχρι και το σημείο 3’ επειδή δεν εξυπηρετούνται οι σκοποί της 
παραγράφου 1 του άρθρου 7 του Α.Ν. 2344/40. 

Συγκεκριμένα η περιοχή βρίσκεται υπό ανάπτυξη και το πλάτος των 
15 μέτρων της ζώνης της παραλίας, κρίνεται απαραίτητο για να καλύψει 
τις ανάγκες της περιοχής, ώστε να εξασφαλίζεται η καλύτερη χρήση του 
αιγιαλού και να διευκολύνεται η κυκλοφορία κατά μήκος της ακτής. 

Από το σημείο 3' μέχρι και το σημείο 1 ’ το πλάτος της λωρίδας 
της παραλίας μεταβάλλεται ώστε αφενός να περιλαμβάνει και τον 
υπάρχοντα αγροτικό δρόμο και αφετέρου όλη η έκταση που βρίσκεται 
μεταξύ γραμμής αιγιαλού και αγροτικού δρόμου να μπορεί να χρησιμο¬ 
ποιηθεί σαν λωρίδα παραλίας ώστε να καλύψει όλες τις ανάγκες που 
θα δημιουργηθούν (κατασκευή έργων υποδομής, χώρων, πάρκινγκ 
κλπ.) ύστερα από την αναμενόμενη ανάπτυξη της περιοχής. 

2) Αποφαίνεται ότι στη θέση αυτή υπάρχει παλαιός αιγιαλός. 

Η οριογραμμή του παλαιού αιγιαλού καθορίζεται στο πιό πάνω 
τοπογραφικό διάγραμμα με κυανή συνεχή πολυγωνική γραμμή 
1'', 2' ’, 3’’, 4’’, 5", 6'', Τ', της οποίας οι κορυφές 
εξασφαλίζονται από τα σταθερά σημεία. 

Το σημείο 7' ' του παλαιού αιγιαλού ταυτίζεται με το σημείο 8 
του αιγιαλού δηλαδή στο σημείο εκείνο η οριογραμμή του παλαιού 
αιγιαλού τέμνει την γραμμή, του αιγιαλού. 

3) Δεν υπάρχουν κτίσματα στη ζώνη του αιγιαλού και της παραλίας. 

Η Επιτροπή 
Η Πρόεδρος 

ΑΙΚΑΤΕΡΙΝΗ ΜΕΛΙΣΣΑΡΑΤΟΥ 
Τα Μέλη 

ΠΑΠΑΖΑΦΕΙΡΑΤΟΣ ΚΩΝ/ΝΟΣ 
ΣΠΥΡΟΠΟΥΛΟΣ ΑΧΙΛΛΕΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1750 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΠΑΡΑΛΙΑ ΑΦΥΤΟΥ» Ν. Χαλκιδικής. 

Ο ΝΟΜΑΡΧΗΣ ΧΑΛ/ΚΗΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί 
οαγιαλοϋ και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1070/1980 και β) του άρθρου 23 του Ν. 
1337/1983. 

. 2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών». 

3. Την από 30.9.86 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή 
«Αφύτου Χαλ/κής» και το από Σεπτέμβριο 1982 με κλίμακα 
1:500 τοπογραφικό διάγραμμα του Πολιτικού μηχανικού Νικ. 
Καμπουράκη που θεωρήθηκε την 30.9.1986 από τη Διεύθυνση 
Τεχνικών Υπηρεσιών της Νομαρχίας Χαλ/κής και συνοδεύει την 
Έκθεση της προαναφερόμενης Επιτροπής. 

4. Την σύμφωνη γνώμη του Γενικού Επιτελείου Ναυτικού, που 
διατυπώθηκε στο Φ. 1872/70/87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/8/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β.Δ/τος «περί εξαιρέσεως από της 
κατά το άρθρο 1 παράγραφος 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 30.9.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Σεπτέμβριο 1982 τοπογραφικό διάγραμμα, που 
την συνοδεύει, το οποίο συντάχτηκε από τον Νικ. Καμπουράκη μηχα¬ 
νικό, με κλίμακα 1:500 και θεωρήθηκε την 30.9.1986 από τη 
Διεύυνση Τεχνικών Υπηρεσιών της Νομαρχίας Χαλ/κής, επί του 
οποίου η πιό πάνω Επιτροπή, με κόκκινη γραμμή καθόρισε τα όρια 
•του αιγιαλού, στη θέση Αφύτου Χαλ/κής και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Κασσάνδρεια, 14 Μαΐου 1987 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Της Επιτροπής καθορισμού των οριογραμμών αιγιαλού - παραλίας - πα¬ 
λαιού αιγιαλού, σύμφωνα με τις διατάξεις του άρθρ. 74 Π.Δ. 

636/1977. 

Καθορισμός για πρώτη φορά των ορίων αιγιαλού ·κλπ. στην τοποθεσία 
Αφύτου Ν. Χαλ/κής μπροστά από την ιδιοικτησία του Νικολάου Καμπου- 
ράκη. 

Κασσάνδρεια 30.9.86 οι υπογεγραμμένοι: 

1. Κάπουλας Κων/νος Οίκον. Εφορ. Κασσάνδρας Πολύγυρου ως Πρόε¬ 
δρος. 

2. Παύλος Ανδρόνικος Πολ. Μηχ/κός Δ.Τ.Υ.Ν.Χ. ως μέλος. 

3. Πουλιάκας Απόστολος Λιμενάρχης Θεσ/νίκης ως μέλος που 
αποτελούν την επιτροπή καθορισμού των ορίων αιγιαλού - παραλίας 
κλπ. δυνάμει του άρθρ. 74 Π.Δ. 636/1977 και της αριθ. πρωτ. 
5812/1984 απόφασης του Νομάρχη Χαλκιδικής (αρθ. 63 παρ. 1 
του Π.Δ. 636/77) που συγκλήθηκε ύστερα από την αριθ. πρωτ. 
3059/9.9.86 εντολή του Προέδρου της, κάναμε αυτοψία στην παρα¬ 
πάνω περιοχή την 30.9.86, αφού πήραμε υπόψη: 

1. Την από 15.11.85 αίτηση του Νικολάου Καμπουράκη με την οποία 
ζητείται ο καθορισμός των ορίων του αιγιαλού κλπ. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε τον 
Σεπτέμβριο 1982 από τον Νικόλαο Καμπουράκη σε 1 (μία) πινακίδα 
με κλίμακα 1:500, ελέχθηκε την 30.9.86 από τον υπάλληλο της Δ.Τ.Υ. 
Ν.Χ. Ευκλ. Καρανάσιο και θεωρήθηκε την 30.9.86 από τον Προϊστάμενο 
της Δ.Τ.Υ.Ν. Χαλκιδικής, όπως ορίζει το αρθ. 20 του Ν.719/1977. 

3. Τις διατάξεις του Α.Ν. 2344/1940, όπως τροποποιήθηκε και 
την σχετική δικαστηριακή ή διοικητική νομολογία. 

4. Την αντίληψη που σχηματίσθηκε από την επιτόπια επίσκεψη, 
για το πλάτος της βρέχόμενης ζώνης της ξηράς και άλλων συναφών 
στοιχείων δηλ. τη μορφολογία της περιοχής, την κατάσταση της ακτής, 
την κατάσταση του θαλάσιου χώρου, τις καιρικές συνθήκες που επικρα¬ 
τούν στην περιοχή αυτή, αποφασίζει: 

1. Καθορίζει στο παραπάνω τοπογραφικό διάγραμμα: 

α. Την οριογραμμή του αιγιαλού με κόκκινη συνεχή, πολυγωνική 
γραμμή 1, 2, 9 της οποίας οι κορυφές εξασφαλίζονται. 

β. Την οριογραμμή της παραλίας με συνεχή κίτρινη πολυγωνική 
γραμμή 1’, 2',9' της οποίας οι κορυφές εξασφαλίζονται. 

2. Αποφαίνεται ότι δεν υπάρχει παλιός αιγιαλός. 

3. Καθορίζεται ζώνη παραλίας πλάτους 10 μ. καθ’ όλον το 
μήκος της υπό καθορισμόν περιοχής. 

Η Επιτροπή 

ΚΩΝ/ΝΟΣ ΧΡ. ΚΑΠΟΥΛΑΣ 
ΠΑΥΛΟΣ ΑΝΔΡΟΝΙΚΟΣ 
ΠΟΥΛΙΑΚΑΣ ΑΠΟΣΤΟΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤΟΠΟΓ ΡΑΦΙ ΚΟ ΔΙΑΓΡΑΜΜΑ 
ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΤ 
ΠΑΡΑ ΛΙΑΣ 


ΠΕΡΙΟΧΗ:. _Α«Τ ΓΟ£. ΕΝ Δ! ΑΦΕ ΡΟΜΕΝ ΟΣ: 

Κ.ΟΙΝΟ.ΤΗΤΔ.: Μϊ.τ<χ. ε πα ρχία.; χαλ-κηι; 

Α ΡΜΟΔΙΑ Ο ΙΚΟΝΟ ΜΙΚΗ ΕΦΟΡΙΑ: ΚΑΓ Σ ΑΝΔ Ρ£Γα£ 

Ν Ο, ΜΑ Ρ X I Α ΧΑΛΚΙΔΙΚΗ £ 

Κ Λ I Μ Α Ξ ' 1:500 
χ ο ο δ ι ά ο χ α ο τρ ».0μ_ 

ΧΕΙΓΟΝ0£}ϋ£|ΚΗ ζ Ε ΑΡ.Τ.ΗΙ.Η:*παλαιόχωρα,_.* άψυχος. 4 Τ.“)_ 

ΙΨ.ΟΜΕΤΡΙΚΗ ΑΦΕΤΗΡΙΑ ΤΟ ΣΗΜΕΙΟ Σ.Ι . -- 

ΙϋΣΝΤΡΟ ΦΤΛΛΟΤ ΧΑΡΤΟΤ ϋ <0Ο3’ Μ:-02ί 

ϋΕ.Θ Ο ΔΟΣ Α Π Ο Τ Τ Π Ω ζΕ_Ω Σ: χ αχυμίχρία. 

ΧΡΟΝΟ ΛΟΓΙΑ _ _ ._■»· _ : ΣΕΠΤΕΜΒΡΙΟΣ 1 982. 


οριογραμμη αιγιαλού 

παραλίας 

